આખરે ન છૂટકે આણંદ ટ્રાફિકના મહિલા પી.એસ.આઈ એન.બી ઝાલાને આ બાબતની જાણ થતાં સ્થળ ઉપર દોડી ગયા હતા. જ્યાં વેપારીઓએ પોતાને પડતી હાલાકી અંગે ઉગ્ર રજૂઆત કરતા જણાવ્યું હતું કે, ટ્રાફિક પોલીસ દ્વારા આ રોડ ઉપર એકી-બેકી પાર્કિંગ સુવિધા કરવામાં આવી નથી તેમજ પાર્કિંગ માટેના ઝોન નથી કે પાર્કિંગ લાઈનો પણ દોરી નથી તેમ છતાં ટ્રાફિક શાખાની ટોઈંગવાન દ્વારા આડેધડ લોકોના વાહનોને લોક મારી દેવામાં આવે છે. ઘણી વખત તો વાહનોમાં વાહનચાલકો કે તેમના પરિવારજનો બેઠેલા હોવા છતાં પણ ટોઈંગ વાન દ્વારા વાહનોને લોક મારી દેવામાં આવતા હોય છે. આમ આણંદ ટ્રાફિક પોલીસની મનસ્વી કામગીરીને લઇને અમારી ઘરાકીમાં ૭૦ ટકાનો ઘટાડો થઇ જવા પામ્યો છે.હાલ દિવાળીના તહેવારોમાં પણ ધંધા-રોજગારને અસર થઈ રહી છે ત્યારે પોલીસ દ્વારા વહેલામાં વહેલી તકે આ રોડ પર ટ્રાફિક સમસ્યા અંગે યોગ્ય નિરાકરણ લાવવામાં આવે તેવી રજૂઆત વેપારીઓએ પી.એસ.આઈ. સમક્ષ કરી હતી. જેના સંદર્ભમાં પોલીસ અધિકારી શ્રી ઝાલાએ આ બાબતે લેખિતમાં રજૂઆત કરવામાં આવશે તો ચોક્કસ પણે યોગ્ય કાર્યવાહી કરવાની ખાતરી આપતા આખરે મામલો થાળે પડી સમેટાઇ ગયો હતો.